คือผมเป็นคนที่ชอบช่วยตัวเองบ่อยมากแทบจะทุกวันแล้วเมื่อเสร็จก็จะเอาทิชชูเช็ด แต่หลังๆมานี้มันมีกลิ่น บางครั้งแสบเวลาปัสสาวะ ไม่สามารถร่นองคชาติได้ อยากจะสอบถามว่ามันอันตรายไหม แล้ววิธีรักษาควรรักษายังไง แล้วปกติควรช่วยตัวเองประมาณไหนอย่างเช่น2ครั้งต่อสัปดาห์หรือยังไงครับ
สวัสดีค่ะ อาการแสบบริเวณอวัยวะเพศชาย อาจเกิดจาก-มีแผลที่บริเวณอวัยวะเพศ-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองใน อาจมีปัสสาวะเป็นหนองร่วมด้วย-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ เกิดในผู้ชายได้น้อยมาก-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วยการมีหนังหุ้มปลายที่เปิดไม่สุดเป็นสาเหตุหนึ่งที่ก่อให้เกิดความเจ็บปวดได้เช่นกัน แนะนำพบแพทย์เพื่อพิจารณาว่าต้องขลิบหนังหุ้มปลายหรือไม่ในระหว่างนี้แนะนำงดการทำกิจกรรมทางเพศไปก่อน ใช้น้ำเปล่าสะอาดล้างภายนอกเท่านั้น หากอาการยังไม่ดีขึ้น แผลค่อนข้างใหญ่ เป็นแผลเปิด เห็นหนังสีแดง มีเลือดหรือหนองไหล เจ็บปวดบวมมาก มีไข้ ควรรีบไปพบแพทย์เพื่อตรวจเพิ่มเติม ว่ามีการติดเชื้อร่วมด้วยหรือไม่